laion/Wikipedia-Exotic huggingface dataset:
חפרית ניו מקסיקו

חפרית ניו מקסיקו או חפרית מקסיקנית (שם מדעי: Spea multiplicata) היא מין של קרפדה מהמשפחה חפריתיים אמריקאים המצויה בטבע בדרום ארצות הברית ובצפון מקסיקו. החפרית היא קרפדה עגלגלה באורך של 3.8 עד 6.4 ס"מ ובמשקל ממוצע של 48 עד 99 גרם בקירוב. צבעה ירוק-אפור ועד חום, ועל גופה כתמים שחורים וכתומים באזור הגב, כשהבטן והגחון לבנים. עיניה של החפרית גדולות, וכפות הרגליים גדולות ודומות לאתי חפירה. החפרית מצויה בטבע באזורי מדבריות ואדמות חול בין דרום ארצות הברית לצפון מקסיקו. היא פעילת לילה, ומתחבאת מתחת לקרקע ולסלעים. אם הקרפדה נתפסת, היא יכולה לשחרר ריח חזק של בוטנים מבלוטות בעורה. החפרית מתרבה לרוב בקיץ לאחר ירידת גשמים הגורמת לפריחה ולגידול חרקים מואץ. החפריות מתרבות בבריכות גשם ומטילות ביצים בקצב מזורז של 48 שעות. הראשנים הבוקעים גדלים במהירות גבוהה ועוברים גלגול תוך 8 ימים בלבד מהבקיעה. אצל החפרית ישנם שני טיפוסי ראשנים: חלקם אוכלי כל הניזונים מאצות וחרקי מים, בעוד אחרים בעלי לסתות חזקות יותר, והם טורפים הניזונים לרוב מחסילונים וחרקי מים אך גם מראשנים אחרים, לרבות מאחיהם הקטנים. כאשר בריכות מדבריות נוטות להתייבש, הראשנים הטורפים יכולים לחסל את כל הראשנים אוכלי-הכל. מדיה וקבצים בנושא חפרית ניו מקסיקו בוויקישיתוף חפרית ניו מקסיקו, באתר ITIS (באנגלית) חפרית ניו מקסיקו, באתר NCBI (באנגלית) חפרית ניו מקסיקו, באתר האנציקלופדיה של החיים (באנגלית) חפרית ניו מקסיקו, באתר GBIF (באנגלית) חפרית ניו מקסיקו באתר הרשימה האדומה של IUCN
חפרית בומביפרונס

חפרית בומביפרונס (שם מדעי: Spea bombifrons) היא מין של קרפדה מהמשפחה חפריתיים אמריקאים המצויה בטבע במערב אמריקה הצפונית מאלברטה, קנדה, דרך המישורים הגדולים ומערב ארצות הברית עד לצפון מקסיקו. החפרית היא קרפדה עגלגלה באורך של 3.8 עד 6.4 ס"מ והיא עגלגלה בעלת גוף חום ועליו כתמים חומים עד בהירים ונקודות אדמדמות מצידי הגב והראש. הראש גדול ועגלגל עם עיניים גדולות. הרגליים גדולות ובהירות בעלות קרומים דומים לאתי חפירה. הקרפדה חיה באזורי חוליות באזורים משתנים בין לחים למדבריים, אך מצויה סביב אדמות בהם היא יכולה לחפור מחילות בקרקע. היא פעילה בלילה אז היא יוצאת לאכול. הם מצויים גם תחת סלעים ובולי עץ ובאזורים לחים גם סמוך לבריכות. הרבייה של הקרפדה חלה בקיצים בהם הלילות חמים ביותר ולאחר ירידת גשמים. הנקבות מטילות ביצים במים והראשנים בוקעים כעבור יומיים בשני צורות: אוכלי כל או צמחוניים וטורפים בעלי לסתות חזקות שניזונים מחסילונים וחרקי מים אך גם מראשנים אחרים לרבות מאחיהם. בבריכות קטנות יחסית הראשנים הטורפים יכולים לחסל את כל הראשנים אוכלי הכל או הצמחוניים. מדיה וקבצים בנושא חפרית בומביפרונס בוויקישיתוף חפרית בומביפרונס, באתר ITIS (באנגלית) חפרית בומביפרונס, באתר NCBI (באנגלית) חפרית בומביפרונס, באתר האנציקלופדיה של החיים (באנגלית) חפרית בומביפרונס, באתר GBIF (באנגלית) חפרית בומביפרונס באתר הרשימה האדומה של IUCN
ג'ונתן אוונס

ג'ונתן ג'יימס אוונס (באנגלית: Jonathan James Owens; נולד ב-22 ביולי 1995) הוא שחקן פוטבול אמריקאי המשחק בעמדת הסייפטי בשיקגו ברס מליגת ה-NFL. אוונס חתם באריזונה קרדינלס ב-2018 מבלי שנבחר בדראפט ה-NFL. במהלך השבוע האחרון של מחנה אימונים הוא נופה מהסגל בשל פציעה ובילה את כל עונת 2018/2019 ברשימת הפצועים. ב-31 באוגוסט 2019 עזב את הקבוצה. ב-30 בספטמבר 2019 חתם בקבוצת האימונים של יוסטון טקסנס. הוא קודם לסגל הראשי של הקבוצה ב-21 בנובמבר אך נופה לאחר יומיים וחזר לקבוצת האימונים. הוא חתם על חוזה כשחקן מחליף בטקסנס ב-13 בינואר 2020. ב-5 בספטמבר נופה שוב וחתם בקבוצת האימונים למחרת. ב-10 וב-17 באוקטובר הוא קודם לסגל הראשי לקראת משחקי הקבוצה מול ג'קסונוויל ג'אגוארס וטנסי טייטאנס ושב לקבוצת האימונים עם סיומם. ב-12 בדצמבר חתם על חוזה בסגל הראשי של הקבוצה. ב-31 באוגוסט 2021 הועבר שוב לקבוצת האימונים. הוא הוחזר לסגל ראשי ב-4 בדצמבר וב-9 בדצמבר חתם על חוזה לשנתיים תמורת 1.175 מיליון דולר לעונת 2022. ב-26 בדצמבר 2021 ביצע את האינטרספשן והשתלטות על פאמבל הראשונים בקריירה שלו, בניצחון על לוס אנג'לס צ'רג'רס. ב-3 בינואר 2022 נכנס לרשימת הפצועים לאחר פציעה בפרק כף ידו בהפסד לסן פרנסיסקו 49'. ב-12 במאי 2023 חתם בגרין ביי פאקרס. ב-23 בנובמבר, בניצחון 29–22 על דטרויט ליונס, השיג את הטאצ'דאון הראשון שלו בקריירה, עם נשיאה של 27 יארד לאנד זון. ב-13 במרץ 2024 חתם על חוזה לשנתיים בשיקגו ברס. ב-8 בספטמבר, במשחק הפתיחה של עונת 2024/2025, השיג את הטאצ'דאון הראשון של העונה עבור הברס מול טנסי טייטאנס, כשהחזיר כדור לאנד זון לאחר חסימה של פאנט. מאוגוסט 2020 נמצא בזוגיות עם המתעמלת סימון ביילס. בפברואר 2022 השניים התארסו, ובאפריל 2023 התחתנו. מדיה וקבצים בנושא ג'ונתן אוונס בוויקישיתוף ג'ונתן אוונס, ברשת החברתית אקס (טוויטר) ג'ונתן אוונס, ברשת החברתית אינסטגרם Kent Somers, Arizona Cardinals agree to terms with 24 rookie free agents, The Arizona Republic (באנגלית אמריקאית) Kyle Odegard, After Cuts, Cardinals Arrive At Initial Roster, azcardinals (באנגלית) Aaron Wilson, Texans sign DB Jonathan Owens to practice squad, chron (באנגלית) Houston Texans Transactions (8-31-2021), www.houstontexans.com (באנגלית אמריקאית) Houston Texans Transactions (12-4-2021), www.houstontexans.com (באנגלית אמריקאית) Paolo Mariano, Texans Safety Jonathan Owens' Reward From Girlfriend Simone Biles Shows They're Perfect Together, ClutchPoints, ‏2021-12-29 (באנגלית) Texans' Jonathan Owens: Hits injured reserve, CBSSports.com, ‏2022-01-04 (באנגלית) Packers sign S Jonathan Owens, www.packers.com (באנגלית אמריקאית) Max Molski • •, Simone Biles celebrates husband's first career NFL touchdown on Thanksgiving, NBC New York, ‏2023-11-23 (באנגלית אמריקאית) Roster Move: Bears agree to terms with safety Jonathan Owens, www.chicagobears.com (באנגלית אמריקאית) Simone Biles Makes Romance With NFL Player Jonathan Owens Instagram Official, E! Online, ‏2020-08-02 Hernandez, Victoria. "Simone Biles is married! Seven-time Olympic medalist announces marriage to Jonathan Owens, Texans' safety". USA TODAY (באנגלית אמריקאית). נבדק ב-2023-04-22.
פרימוס (סדרת טלוויזיה)

פרימוס (באנגלית: Primos) היא סדרת טלוויזיה קומית מונפשת אמריקאית שנוצרה על ידי נטשה קלין והופקה על ידי Disney Television Animation. היא שודרה לראשונה ב-25 ביולי 2024 בערוץ דיסני בארצות הברית. הסדרה מתרכזת סביב משפחה מקסיקנית-אמריקאית (אנג) גדולה המתגוררת בשכונת לוס אנג'לס בהסיינדה הילס, והיא מסופרת דרך יומנה של טאטר רמירז האמפרי, ילדה בת 9. הסדרה מתרכזת בה כשהיא מגלה את "הגורם הזה" שהופך אותה למיוחדת לצד בני הדודים שלה שעברו לגור איתה לקיץ. טאטר ראמירז: הגיבורה של התוכנית, ילדה בת 9, מאוד צבעונית ועליזה. ג'וליטה "ליטה" פרז: בת דודתה הבכורה של טאטר ואחותם הגדולה של סקוטר ולוצ'יטה שחולמת להיות כוכבת רוק ועובדת בעבודות מתחלפות. קטנוע פרז: אחיהן הביישן של ליטה ולוצ'יטה. בן דוד באד האמפרי: נער ידידותי לסביבה ואחיה הגדול של גורדיטה שתמיד יחף. איגנסיו "ביג נאצ'ו" רמירז ג'וניור: אחיו הבכור של נחיטו. טר רמירז: האחות המבוגרת ממשפחת רמירז, חולמות להיות מפורסמות. טונייטה רמירז: הצעירה מבין האחיות רמירז. גורדיטה האמפרי: אחותו הצעירה של דודן באד. בתור האינטליגנטית יותר מבין בני הדודים של טייטר, היא אוהבת לבצע ניסויים מדעיים. צ'צ'ה רמירז: ילדה פזיזה ופראית שיכולה לומר רק את שמה. טבי רמירז: האחות האמצעית מבין אחיות רמירז. לוט-לוט רמירז: בן דודו המפחיד של טאטר. נחיטו רמירז: אחיו הצעיר של נאצ'ו הגדול שמעריץ אותו. לוסיטה פרז: בת דודתו הצעירה של טאטר ואחותם הצעירה של ליטה וסקוטר. בואלה רמירז: סבתה של טאטר, אשר מוטרדת מכך שחלק מבני משפחתה לא שולטים בשפה הספרדית. נלי רמירז האמפרי: אחותו הצעירה, אך הגבוהה של טאטר. מאוד עצלנית. באד האמפרי: אביו של טייטר שספקן לגבי החלומות הגדולים של טייטר. נמר החזיונות (באנגלית:Vision Tiger): נמר מדבר וחברה הדמיוני של טאטר שעוזר לה לתכנן את החזיונות שלה. ביבי רמירז האמפרי: אימה טאטר. מאוד עליזה ואופטימית. פופ רמירז: סבה של טאטר, נראה לעיתים קרובות ישן בכורסתו. בעל שן מוזהבת. באד רמירז האמפרי: אחיו התינוק של טאטר. סרינה: חברתה הטובה ביותר של טאטר. הטריילר הרשמי לסדרה שוחרר ב-8 ביוני 2024. הסדרה שודרה בבכורה בערוץ דיסני ב-25 ביולי 2024, ותשעת הפרקים הראשונים של הסדרה נוספו לדיסני+ יום למחרת. שני הפרקים הראשונים הועלו גם לערוץ היוטיוב של ערוץ דיסני ארצות הברית ב-25 ביולי 2024. אתר האינטרנט הרשמי של פרימוס (באנגלית אמריקאית) "פרימוס", במסד הנתונים הקולנועיים IMDb (באנגלית) "פרימוס", באתר דיסני+ סדרות (באנגלית)
דז'ה דיארפאש

דז'ה דיארפאש (במקור גוטסמן, בהונגרית: Gyárfás Dezső;‏ צ'קמה, 18 בספטמבר 1882 – בודפשט, 17 בינואר 1921) היה שחקן תיאטרון וקולנוע יהודי-הונגרי, קומיקאי, זמר קופלה (couplet) שהוא סגנון שירים מאופרטות, לא יומרני, פופולרי, שלעיתים קרובות מכיל גם רמזים שמתייחסים לתקופה). הוא היה הענק והחלוץ של הקברט של בודפשט. דז'ה גוטסמן נולד במשפחה יהודית כבנם של יוז'ף גוטסמן (1858–1935) ושל לאסתר פוהן. הוריו היו בעלי פונדקים. הוא סיים את בית הספר היסודי שלו בכפר הולדתו צ'קמה, ואז הפך למתלמד כמדפיס, אלא שהבין מהר שהוא מתעניין בקריירת התיאטרון. ב-1899 נרשם לבית הספר למשחק של תיאטרון הקומדיה של בודפשט, שם גילה אדולף זילברשטיין את כישרונו הגדול ולקח אותו תחת חסותו. בשנת 1904, הוא הפך לחבר בלהקת התיאטרון הקטנה של קורנל סיקלאי, ואחר כך חתם חוזה עם Tarka Szinpad, שם היה שחקן הקברט ההונגרי הראשון. בשנת 1916, זכה להצלחה באופרטה "עכביש הפלא" (Csodapók), אך זכה לפופולריות של ממש במועדון המפורסם Budapest Orpheum, שם השיג את הצלחתו הגדולה ביותר. שירי הקופלה והשאנסונים שלו היו ידועים ופופולריים ביותר. בשנים 1916–1917 הופיע בתיאטרו ארקל, ב-1917 בתיאטרון ההונגרי וב-1918 בתיאטרון קיראי. ב-1918 נבחר לנשיא אגודת השחקנים ההונגרית. ב-1919 שיחק את תפקיד מנלאוס בהצלחה רבה באופרטה הלנה היפה בתיאטרון סקאלה בפארק העירוני של בודפשט. הוא פעל עד מותו בטרם עת באורפאום בודפשט. דיארפאש נהנה מאהבה גדולה בקרב כל עמיתיו. לפני מותו כתב ספר בנימה אישית בשם "אורפיאום", באחד מפרקי הספר הוא מחפש את מטרת חייו האמיתית ואת מטרת אמנותו בין התיאטרון לבין האורפיאום (מועדון לילה). הוא הופיע גם בסרטים האילמים של ענקי הבמאים היהודים-הונגרים מייקל קורטיז (במקור מנו קמינר) ושל סר אלכסנדר קורדה (במקור שאנדור לאסלו קלנר). מותו נגרם מהתקף לב. אשתו הייתה אמנית הקברט בלנקה דרי, שלימים נישאה ליצרן הלחם בעל המאפיות ינה מארקוש. תמאס הופמן (אנדור גאבור : Dollarpapa) אוטו קוסטיקס (שאנדור ברודי : המאהב) פאל טורוק (פרנץ להאר : Pacsirta) אדוני הדוקטור (1916) – המנהל הבן של אף אחד (1917) - סקסנהאואר, המיליונר הריסון ובריסון (1917) - ביל פאון (1918) - פאון הזקן הריסון ובריסון השני (1918) - ביל לא החוצה ולא פנימה (1919) - רובי ריקר, פורץ מרי אן (1919) - ג'ים אולם מוזיקה. חייו של שחקן; דפוס תרבות, בודפשט, 1920 Magyar színházművészeti lexikon Magyar színművészeti lexikon (1929-1931, szerk. Schöpflin Aladár) Színészkönyvtár מדיה וקבצים בנושא דז'ה דיארפאש בוויקישיתוף דז'ה דיארפאש, במסד הנתונים הקולנועיים IMDb (באנגלית) "Születési bejegyzése a csökmői izraelita hitközség születési akv. 1/1882. II. félév. folyószáma alatt". נבדק ב-2019-11-28. "Gottesmann József halotti bejegyzése a Budapest VII. kerületi polgári halotti akv. 1107/1935. folyószáma alatt". נבדק ב-2019-11-28.
פירמידות (שיר)

"פירמידות" הוא סינגל שהוקלט על ידי הזמרת הישראלית קורין אלאל. את השיר הוציאה בינואר 1997 לאור חברת התקליטים NMC, כסינגל השני מתוך אלבומה השישי, "כשזה עמוק". "פירמידות" נכתב והולחן על ידי מאיר גולדברג ואלאל בהתאמה. על הפקתו המוזיקלית היה ערן צור אחראי. השיר עוסק בכאב עמוק ומתמשך, שמתואר באמצעות הדימוי של "פירמידות של כאב". פירמידות אלו קרובות ללב הדוברת, דבר המרמז על כך שהכאב הוא אישי ואינטימי. בד בבד הן רחוקות מהחלום האידיאלי של הדמות המרכזית, מה שמדגיש את הנתק בין רצונה לשאוף גבוה למציאות הכואבת. כאשר הפירמידות "מרימות את ראשיהן", הן מתקרבות לעננים – סמל לרגשות המתקרבים לבכי על החסכים בחייה של הדוברת. הבית השני של השיר מעמיק את התחושה של הכאב, כאשר "השער נעול" ו"הסהר אכול" משדרים תחושת סופיות וייאוש. הדוברת מכירה היטב את הכאב, שמתואר כלובש צורות משתנות, במיוחד כאשר הרקיע מתערבב בצבעיו. העיניים הבוערות משדרות את הכעס הפנימי והדמעות הרבות שזלגו בעקבות הקשיים. השיר כולו מצייר תמונה של סבל מתמשך עם תחושת מחסום ואובדן שאינן ניתנות להתגברות. ל"פירמידות" לא הופקה עטיפה. זהו אחד הסינגלים היחידים של אלאל ללא עטיפה. ב-12 בינואר 1997 הוצג "פירמדות" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-12. ב-9 בפברואר עלה למקום השני – המיקום הגבוה ביותר אליו הגיע. לבסוף, ב-9 במרץ יצא מהדירוג השבועי לאחר שבעה שבועות צעידה רצופה. כשזה עמוק באתר סטריאו ומונו מילות השיר, באתר שירונט
מסעדת 206

מסעדת 206 היא מסעדה ים-תיכונית הנמצאת בדרך משה סנה בצפון-מזרח תל אביב. ידועה בעיקר כ"מסעדת הבית" של מועדון הכדורסל מכבי תל אביב. ובשנות פעילויות הארוכות שלה. המסעדה החלה וזה הוא גם שמה ממיקומה ברחוב דיזנגוף 206 בפינה של רחוב ארלוזורוב שנפתחה ב-1984, בהתחלה כשלוחה של מסעדת "מי ומי", על ידי אברהם מלצמן ששימש כמנהל קבוצת מכבי תל אביב בכדורסל. ואז נהפכה לרשת נפרדת. ב-1987 נפתח הסניף הנוכחי ובהמשך היחידי של המסעדה ברחוב משה סנה. לאחר שהסניף בדיזנגוף נסגר במהלך שנות התשעים. ב-1995 נפתחה מסעדת דגים תחת השם 206 על ידי דודי פורז, בצמוד לסניף בצפון תל אביב. מסעדת הבשר אירחה עם השנים ידוענים רבים כולל אמנים בינלאומיים, הבולט שבהם הוא ג'ורג' ווקר בוש שביקר במסעדה בביקור בישראל כמושל טקסס. היא ידועה גם בכך שבניגוד למקובל בתעשיית המסעדנות בישראל, עובדים בה בעיקר מלצרים ותיקים ומבוגרים עם ניסיון שזאת עבודתם הקבועה, ולא צעירים שזאת בשבילם עבודה זמנית כפי שקורה ברוב המסעדות בישראל. המנות איתם המסעדה מזוהה הן מנות מהמטבח הים תיכוני-ערבי: בין מנות הדגל שלה ניתן למנות מנות של חומוס, כבד קצוץ, פטריות מבושלות, כרובית ממולאת, סלט ירקות ישראלי, סטייק אנטריקוט, צלע חזיר, קבבים וקרם בוואריה. המסעדה נתבעה על ידי תושבים הגרים בסמוך למסעדה על המפגעים הסביבתיים שיש בפעילותה. שהגיעה עד לבית המשפט המחוזי בתל אביב. לאורך השנים הוא מוכר כמקום בו נערכות חגיגות האליפות של מכבי תל אביב בכדורסל, ולעיתים גם של מכבי תל אביב בכדורגל. ביקורת מסעדות, באתר מעריב, ‏16 בנובמבר 1984 מודעה, באתר חדשות, ‏9 באפריל 1987 גולן, לין לוי ותיקי (2018-12-26). "המוסדות ששרדו: מסעדות בנות למעלה מ-20 שנה". Ynet. נבדק ב-2024-08-17. תמונה של בוש עם מלצמן תלויה במסעדה תפריט המסעדה דותן לוי, ביהמ"ש: מסעדת 206 בת"א תוכל להמשיך לפעול לאחר תיקוני המפגעים הסביבתיים, באתר כלכליסט - www.calcalist.co.il, ‏2015-10-12
Deutschland (שיר של רמשטיין)

"Deutschland" (בעברית: גרמניה) הוא שיר של להקת הרוק הגרמנית "רשמטיין" שיצא כסינגל מוביל מתוך האלבום השביעי של הלהקה שנקרא "רמשטיין". השיר הוא השיר החדש הראשון של הלהקה מאז "Mein Land" שיצא בשנת 2011. השיר הגיע למקום הראשון במצעדים בגרמניה, הונגריה ושווייץ. את יציאת השיר ליווה וידאו קליפ באורך 9:22 דקות בבימויו של ספקטר ברלין(גר'). הסרטון, בבימויו של ספקטר ברלין, מתאר אירועים שונים מלמעלה מ-2,000 שנות היסטוריה גרמנית: קרב יער טויטובורג, ימי הביניים, ציד המכשפות, מהפכת נובמבר, שנות העשרים הזהובות, שרפת ספרים בגרמניה הנאצית, אסון הינדנבורג, מלחמת העולם הראשונה והשנייה, השואה, רפובליקת ויימאר, סיעת הצבא האדום, והחלוקת לגרמניה המערבית וגרמניה המזרחית; הסרטון כולל גם סצנות מדע בדיוני המתרחשות בחלל החיצון, קניבליזם, ושוד בנק. השחקנית הגרמנייה השחורה רובי קוממי מופיעה בסרטון כדמותו של גרמאניה. השיר משתמש פעמיים בשורה "Deutschland, Deutschland über allen" ("גרמניה, גרמניה מעל כולם") כהתייחסות ל"Deutschland, Deutschland über alles" ("גרמניה, גרמניה מעל הכל") מהמנון גרמניה. באחת הסצנות בסרטון נראים חברי הלהקה במדי אסירים במחנה ריכוז עם חבלי תלייה סביב צווארם כשטלאי צהוב על חולצתם. הסצנה עוררה תגובות בגרמניה ובישראל נגד השימוש בשואה. מידע על היצירה "Deutschland" באתר מיוזיק בריינז סרטון השיר "Deutschland" באתר יוטיוב מידע על הרצועה "Deutschland" באתר ספוטיפיי Deutschland by Rammstein: An Analysis, סרטון בערוץ "Three Arrows", באתר יוטיוב (אורך: 27:31) Rammstein Deutschland: the song and video explained, Louder Sound, 18 March 2020 אוריאל בארי, ‏ביזיון: להקה גרמנית הצטלמה עם טלאי צהוב - ועוררה סערה, באתר "סרוגים", 28 במרץ 2019
אלעזר רוקח (פירושונים)

האם התכוונתם ל... רבי אלעזר מוורמייזא – בעל פירוש הרוקח על התורה אלעזר רוקח (רב) – ה"מעשה רוקח", ראש משפחת רוקח אלעזר רוקח – פעיל ציוני, אחיו של שמעון רוקח
גן צ'ישמיג'יו

גן צ'ישמיג'יו (ברומנית: Grădina Cişmigiu) הוא הגן הציבורי העתיק ביותר בבוקרשט, רומניה. הגן נמצא במרכז בוקרשט, שטחו כ-160 דונם, והוא תחום בשני נתיבי תחבורה חשובים: שדרת המלכה אליסבטה (Regina Elisabeta) ושדרת סקיטוּ מגוראנוּ (Schitu Măgureanu) ובמרכזו אגם צ'ישמיג'יו. הגן מטופח בסגנון הגנים האנגליים, ויש לו מספר מבואות: שתיים מכיוון שדרות סקיטוּ מגוראנוּ, שתיים מכיוון שדרות המלכה אליסבטה, ואחת מכיוון רחוב שטירבאי וודה (Ştirbei Vodă). בשנת 1779 שליט מונטניה, אלכסנדר איפסילנטי (הסבא) (סבו של אלכסנדר איפסילנטי), ציווה על ביצוע שתי חפירות ניקוז במקום. הביצה שנוצרה הייתה למוקד זיהום במרכז העיר. בשנת 1830 הגנרל פאבל קיסליוב, המושל הרוסי של הנסיכויות הרומניות באותה תקופה, הורה על ייבוש המקום והפיכת השטח לגינה ציבורית. ההוראה בוצעה רק בעת שלטונו של גאורגה ביבסקו, בשנת 1847, כאשר הוטל על אדריכל הנוף הווינאי וילהלם מאייר (Wilhelm Mayer) לבצע את המלאכה. בתקופה שלאחר ביבסקוּ, השליט החדש, ברבו שטירבאי, החליט לחפור גם אגם ולחבר אותו לנחל הדמבוביצה. בשנת 1852 סודרו המשעולים והוצבו מאה "ספות", ספסלים ללא משענות, עשוים מעץ אלון. עבודות ההשבחה הסתיימו בשנת 1854, שנה בה נערכה הפתיחה הרשמית של הגן. בחורף של שנת 1883 קפא האגם ועל פניו הקפואים נערכו תחרויות החלקה על הקרח. בגן נשתלו בהדרגה יותר מ-30,000 עצים מקומיים וגם עצים אקזוטיים, נבנו מערות מלאכותיות, מעין זונק וגשרים ונשתלו שטיחי פרחים. במערב הגן יש גינה צרפתית ובצפון גן ורדים. שנים אחר כך, העירייה רכשה שטחים סמוכים והגדילה את הגן, והובאו לאגם ברבורים ושקנאים. בשלושת האגמים הוכנסו דגים אקזוטיים. באחד האגמים יש אי ומעגן, בו אפשר לשכור סירות לשיט באגמים. ב-1852 הוקף כל הגן בגדר נמוכה. משרד הפנים של רומניה הפגין דאגה רבה לגן, ופרסם הוראות התנהגות: במשעוליו נאסרה כניסה ברכיבה או בכרכרות; השהיה בגן הותרה מהזריחה ועד שעה 22.00 ובלילות בהירים עד חצות. הדריכה על הדשא וקטיפת פרחים הייתה אסורה, כמו גם טיול עם כלבים או חיות מחמד אחרות ואף התנהגות רעשנית מדי. בחלק מהגן, בצד הסמוך לשדרת המלכה אליסבטה הוקמה רוטונדה, בה הוצבו פסלים של גדולי משורריה וסופריה של רומניה. מדיה וקבצים בנושא גן צ'ישמיג'יו בוויקישיתוף Parcul Cişmigiu אתר המציג את ההיסטוריה של הגן ואת המפה שלו. (ברומנית) Parcul Cișmigiu (ברומנית)
נטליה סץ

נטליה סץ (ברוסית: Наталия Ильинична Сац‏; 27 באוגוסט 1903 - 18 בדצמבר 1993) הייתה במאית תיאטרון וסופרת סובייטית ממוצא יהודי. בשנת 1975 היא קיבלה תואר אמן העם של ברית המועצות. נטליה סץ נולדה בשנת 1903 באירקוטסק למשפחה יהודית. אביה היה מלחין ומנצח יליד צרנוביל. בשנת 1906 המשפחה עברה למוסקבה והוא מונה למנהל מוזיקלי של התיאטרון האמנותי של מוסקבה. נטליה למדה בגימנסיה פרטית ושיחקה בתיאטרון של חובבים. בשנת 1917 היא סיימה לימודי מוזיקה. בשנת 1918 ביוזמתה הוקם תיאטרון לילדים, בהמשך היא הייתה מנהלת אמנותית שלו ומנהלת החל משנת 1921. בשנת 1936 ביוזמתה נכתבה יצירה לילדים של סרגיי פרוקופייב "פטר והזאב". בנובמבר 1937 בעלה השלישי ישראל וייצר שכיהן כשר למסחר הפנים נעצר והוצא להורג על פעילות נגד השלטון. נטליה סץ נשפתה ל-5 שנות מחנות גולאג. היא שוחררה בשנת 1942 ללא אישור לחזור למוסקבה. סץ נסעה לאלמטי בה חזרה לפעילות בתחום התיאטרון. בשנת 1945 היא הקימה תיאטרון לילדים שקיים גם כיום ונקרא על שמה. בשנות ה-50 של המאה ה-20 סץ סיימה לימודי תיאטרון באקדמיה הרוסית לאמנויות התיאטרון. לאחר ששמה של בעלה טוהר מכל אשמה היא חזרה למוסקבה. בשנת 1964 סץ הקימה במוסקבה תיאטרון מוזיקלי לילדים שכיום נקרא על שמה. תיאטרון זה הופיע ברחבי ברית המועצות, במדינות אירופה ואמריקה. בשנת 1981 סץ החלה ללמד באקדמיה בה למדה ובשנת 1984 מונתה לפרופסור. היא סיימה עבובת תואר שלישי בחקר תיאטרון. סץ כתבה מספר ספרים, מחזות ולברית לבלטים ואופרות לילדים. סץ הייתה נשואה 3 פעמים, בשנת 1946 נולד לה בן מחוץ לנישואים. בנוסף לכך היו לה ילדים מבעלה הראשון והשני. על פעילותה בתחום התיאטרון לסץ הוענק תואר גיבור ברית המועצות (1975), פרס ברית המועצות (1972), פרס לנין (1982, עיטור לנין (1983) ועיטורים נוספים. בשנת 1975 הוענק לה תואר אמן העם של ברית המועצות. סץ נפטרה בשנת 1993 במוסקבה ונטמנה בבית העלמין נובודוויצ'יה. לחלקה זו הועברו קברים על הוריה, אחותה ודודתה. מדיה וקבצים בנושא נטליה סץ בוויקישיתוף נטליה סץ, במסד הנתונים הקולנועיים IMDb (באנגלית) ביוגרפיה (ברוסית) ביוגרפיה (באנגלית) נטליה סץ, באתר "Find a Grave" (באנגלית)
איסידור זק

איסידור זק (ברוסית: Исидор Аркадьевич Зак‏; 14 בפברואר 1909 - 16 באוגוסט 1998) היה מנצח ומורה למוזיקה סובייטי-רוסי ממוצא יהודי. בשנת 1976 הוא קיבל תואר אמן העם של ברית המועצות. איסידור זק נולד בשנת 1909 באודסה (אז בתחומי האימפריה הרוסית כיום באוקראינה) למשפחה יהודית. הוא למד מוזיקה מגיל חמש. בשנת 1925 הוא סיים לימודים באקדמיה למוזיקה באודסה ובשנת 1928 סיים לימודים במחלקה למנצחים בקונסרבטוריון של לנינגרד. בשנים 1928-1937 זק היה מנצח במספר תיאטראות לאופרה של ברית המועצות. בשנים 1945-1949 הוא היה מנצח ראשי של תיאטרון האופרה והבלט של נובוסיבירסק. בהמשך הוא היה באותו לתפקיד בלבוב, חרקיב ואלמטי. בשנת 1955 הוא הגיע לצ'ליאבינסק והיה בין מקימי תיאטרון אופרה בעיר. הוא עבד בעיר עד לשנת 1968. בשנת 1968 זק חזר לנובוסיבירסק ומונה בפעם השנייה למנצח ראשי של התיאטרון. הוא עבד בו עד לשנת 1992. בשנת 1968 זק החל ללמד בקונסרבטוריון של נובוסיבירסק ובשנת 1992 מונה לפרופסור. על פעילותו בתחום הניצוח זק קילב עיטור לנין (1967), פרס ברית המועצות (1948) ועיטורים נוספים. בשנת 1976 הוא קילב תואר אמן העם של ברית המועצות. זק שלט בצרפתית והיה חובב תרבות צרפתית. בשנת 1981 הוא נבחר לחבר באקדמיה לאמנויות היפות הצרפתית. זק נפטר בשנת 1998 בנובוסיבירסק ונטמן בבית העלמין בעיר. ביוגרפיה (ברוסית) איסידור זק, באתר "Find a Grave" (באנגלית)
ספורט נכים בישראל

ספורט נכים בישראל הוא ספורט המבוצע על ידי אנשים בעלי מוגבלויות בישראל. ארבעה גופים עיקריים עוסקים בקידומו של ספורט נכים בישראל: ארגון נכי צה"ל - מרכזי בית הלוחם מופעלים על ידו. איל"ן, ארגון ישראלי לילדים נכים, מסייע לנכים באמצעות מגוון פעילויות ספורטיביות ייעודיות, פיזיותרפיה ופעילויות חברתיות במוקדיו השונים. מרכז הספורט לנכים ברמת גן הוקם על ידו בשנות השישים. עמותת אתגרים, עמותת ספורט אתגרי לנכים, מסייעת לשילובם בחברה של נכים, באמצעות פעילות ספורטיבית מגוונת הכוללת שיט, סקי, צלילה, גלישה ואופניים. ההתאחדות הישראלית לספורט נכים - הוקמה ב-1985 ואמונה על ניהולם של כ-20 ענפי ספורט פאראלימפים. בארץ פועלות כמה מקבוצות ספורט נכים מן הטובות בעולם, ביניהן ספיבק, איל"ן קריית חיים, "אתגרים" ובית הלוחם חיפה. מועדונים אלו מצטיינים בייחוד בענף השחייה, בו זוכים שחיינים נכים ישראלים במדליות זהב במשחקים הפאראלימפיים. תקופת השיא של ספורט הנכים בישראל הגיעה בעקבות שיקום הפצועים הרבים ממלחמת יום הכיפורים. ערכים מורחבים – ישראל במשחקים הפאראלימפיים, הוועד הפאראלימפי הישראלי ישראל משתתפת במשחקי הקיץ הפאראלימפיים מראשיתם במשחקים הפאראלימפיים רומא (1960), והשתתפה לראשונה במשחקי החורף במשחקים הפאראלימפיים בייג'ינג (2022). ישראל אף אירחה את המשחקים הפאראלימפיים תל אביב (1968). הוועד הפאראלימפי בישראל וההתאחדות הישראלית לספורט נכים מרכזים 19 ענפי ספורט בהם פעילים ספורטאים רבים. נכון ל-2016, ישראל מדורגת במקום 13 בעולם במספר המדליות במשחקים הפאראלימפיים עם 375 מדליות בסך הכל, מהן 123 מדליות זהב, 123 מדליות כסף ו-129 מדליות ארד. ציפי רובין היא הספורטאית הפאראלימפית המעוטרת ביותר בישראל עם 30 מדליות פאראלימפיות בארבעה ענפי ספורט שונים, מהן 15 זהב, 8 כסף ו-7 ארד. משנות ה-90 של המאה ה-20 חלה ירידה משמעותית בהישגיהם של הספורטאים הנכים מישראל. הגוף האחראי על הנושא הוא הוועד הפאראלימפי הישראלי שנוסד ב-1989, לאחר הענקת האמנה הפאראלימפית הבין-לאומי להתאחדות הישראלית לספורט נכים. שני הגופים עובדים במשותף. ישראל הצטרפה לארגון הספיישל אולימפיקס בשנות ה-70 לארגון תחת דגל אקים. בתחילה ישראל התחרתה בעיקר בענפי השחייה, כדורגל וכדורסל. ב-1987 נוסד ארגון מתנדבים בישראל לניהול הפעילות בישראל. הארגון פורק ב-2017 והוקם מחדש בשנה שלאחר מכן. ב-2023 הארגון הוכר במייצג את כלל הספורטאים עם לקות קוגניטיבית. ספורט נכים ספורט בישראל ישראל במשחקים הפאראלימפיים יאיר קטן, המדליות שלנו: כך ישראל הפכה למעצמה במשחקים הפראלימפיים, באתר ynet, 24 באוגוסט 2021 זאב אברהמי, שני זהר שדמה, הגיבורה שלא הכרתם: "חבל שלא היה יותר הד להישגים", באתר ynet, 22 באוגוסט 2021 עמותת ספיישל אולימפיקס תוכר כארגון תחרותי, באתר ONE‏, 4 באפריל 2023
זליגר

האם התכוונתם ל... איתן זליגר – איש יחסי ציבור ותקשורת ישראלי יוסף זליגר – איש חינוך ביישוב לאה זליגר – עורכת ומתרגמת ישראלית זליג